CELEX: C2007/082/76
Language: el
Date: 2007-04-14 00:00:00
Title: Υπόθεση T-435/04: Απόφαση του Πρωτοδικείου της 14ης Φεβρουαρίου 2007 — Simões Dos Santos κατά ΓΕΕΑ ( Υπαλληλική υπόθεση — Υπάλληλοι και λοιπό προσωπικό του ΓΕΕΑ — Βαθμολογία και προαγωγή — Μηδενισμός και υπολογισμός εκ νέου του κεφαλαίου των μορίων αξιολογήσεως — Μεταβατικό καθεστώς — Προσφυγή ακυρώσεως — Ένσταση ελλείψεως νομιμότητας — Μη αναδρομικότητα — Αρχές της νομιμότητας και της ασφάλειας δικαίου — Νομική βάση — Δικαιολογημένη εμπιστοσύνη — Ίση μεταχείριση )

14.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/34
            
         Απόφαση του Πρωτοδικείου της 14ης Φεβρουαρίου 2007 — Simões Dos Santos κατά ΓΕΕΑ
   (Υπόθεση T-435/04) (1)
   
   («Υπαλληλική υπόθεση - Υπάλληλοι και λοιπό προσωπικό του ΓΕΕΑ - Βαθμολογία και προαγωγή - Μηδενισμός και υπολογισμός εκ νέου του κεφαλαίου των μορίων αξιολογήσεως - Μεταβατικό καθεστώς - Προσφυγή ακυρώσεως - Ένσταση ελλείψεως νομιμότητας - Μη αναδρομικότητα - Αρχές της νομιμότητας και της ασφάλειας δικαίου - Νομική βάση - Δικαιολογημένη εμπιστοσύνη - Ίση μεταχείριση»)
   (2007/C 82/76)
   Γλώσσα διαδικασίας: η γαλλική
   Διάδικοι
   
      Προσφεύγων: Manuel Simões Dos Santos (Μαδρίτη, Ισπανία) (εκπρόσωπος: A. Creus Carreras, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (εκπρόσωπος: I. de Medrano Caballero, επικουρούμενος από τον D. Waelbroeck, δικηγόρο)
   Αντικείμενο της υποθέσεως
   Αίτημα ακυρώσεως, αφενός, της αποφάσεως του ΓΕΕΑ της 7ης Ιουλίου 2004, με την οποία απορρίφθηκε η διοικητική ένσταση του προσφεύγοντος, της 11ης Μαρτίου 2004, και, αφετέρου, της αποφάσεως του ΓΕΕΑ της 15ης Δεκεμβρίου 2003, με την οποία καθορίσθηκε το άθροισμα των μορίων αξιολογήσεως του προσφεύγοντος στο πλαίσιο της περιόδου προαγωγών του έτους 2003, καθώς και της από 12 Δεκεμβρίου 2003 γνωμοδοτήσεως της επιτροπής ίσης εκπροσωπήσεως για τις εκθέσεις αξιολογήσεως.
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Ακυρώνει την απόφαση του ΓΕΕΑ της 15ης Δεκεμβρίου 2003 περί οριστικής απονομής των μορίων αξιολογήσεως του προσφεύγοντος στο πλαίσιο της περιόδου προαγωγών του έτους 2003, καθώς και την απόφαση του ΓΕΕΑ της 7ης Ιουλίου 2004, με την οποία απορρίφθηκε η διοικητική ένσταση του προσφεύγοντος, της 11ης Μαρτίου 2004, καθόσον συνεπάγονται την αναγνώριση της εξαλείψεως του υπολοίπου μορίων αξιολογήσεως του προσφεύγοντος, όπως αυτό αναγνωρίσθηκε με την απόφαση PERS-PROM-39-03rev1, περί προαγωγής, της 30ής Μαρτίου 2004.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Καταδικάζει το ΓΕΕΑ στα δικαστικά έξοδα.
            
         
      (1)  EE C 6 της 8.1.2005.